Ribe Stifts Adresseaviser, 1836-08-05
Paa den anden Dag skulde Sørgefesten holdes for de i Juliddagene Faldne. Paa den tredie Dag skulde Triumphbuen de Etoile omgives med en Decoration af Søiler og Master, fra hvilke Faner og Flag skulde daie. Billedhugger=Arbeiderne paa Triumphbuen skulde afdækkes, og om Eftermiddagen skulde der holdes Musik ved Monumentets Fod. Desuden skulde, til Erindring om Triumphbuens Fuldendelse, slaaes en Medaille med den Jndskrift: "Til Hæder for den franske Hær, begyndt af Napoleon, fuldendt af Ludvig Philip den 1ste". Jøvrigt skulde de sædvanlige Folkeforlystelser gjentages og de offentlige Bygninger illumineres. Programmets Magerhed i Forbindelse med, hvad der ellers foregaaer, har givet en Journal Anledning til at kalde denne Festlighed Ex-Julirevolutionens Fest. Regjeringsbladene meddeelte d. 25de, paa Opfordring, Adskilligt og Grunden til at Revnen og den paatænkte høitidelige Jndvielse af Triumphhuen, ikke vilde finde Sted; men man bliver af deres Yttringer ikke klogere end tilforn. De tale om farlige Anslag, om hadefulde Fiender, som tage deres Tilflugt til Forbrydelser, og som, efter at det er mislykket dem med væbnet Haand at sætte deres Planer igjennem, forvandle sig til Mordere, om Klogskabs Pligt, især for de Mænd, der have Regjeringen i Hænder, og paa hvilke der i Frankerigs og Europas Øine hviler et stort Ansvar; men de opklare Jntet, thi de ville ikke, sige de, gribe ind i Justitsens Rettigheder. Forresten begynder den Mening at faae Overhaand, at der egentlig slet ingen Grund var til at afbestille Revnen, men at Beslutningen desangaaende var en følge af en forfærdelig Rædsel, som havde bemægtiget sig Dronningen og Prindsesse Clementine i den Grad, at de endog bleve syge deraf. Jmidlertid vedvarede Fængslingerne, og man gjorde derved den paafaldende bemærkning, at de fleste Fængslede vare Juli Decorerede. - De sidste Efterretninger fra Paris omtale Festens Begyndelse, som havde gjort et ubehageligt Jndtryk paa Publicum. J de forrige Aar var det nemlig Skik, at de Juli Decorerede d. 27de gjorde Kongen deres Opvartning og begave sig fra ham til deres faldne Medstrideres Grave. Da nu iaar Sørgefesten var forlagt til den 28de, saa opstod der Tvivl om, paa hvilken Dag man belst skulde aflægge hans Majestæt det sædvanlige Besøg. Endelig bestemte man sig for den første Dag, og en Jnvalid=Lieutnant blev afsendt til Tuillerierne, for at mælde Deputationen. Til største Forhauselse vendte dette Sendebud efter en halv Times Forløb tilbage med den Besked, at hans Majestæt ikke var tilsinds at modtage Deputationen, men vilde modtage skriftlig, hvad hine Hædersmænd havde at andrage. De forsamlede Juli Decorerede adspredte sig derpaa i Viinhusene og gave ved Flasken deres Harme Luft. D. 27de gik det Rygte, at Hertuginden af Berry befandt sig i St. Denis, men blev saa ivrig eftersporet af Politiet, at man var vis paa, hun ikke kunde undvige. - Ved Telegrapherne var der kommen Efterretning om en glimrende Seier, som General Bugeaud havde vundet over Abdel=Kader, der selv skal være bleven saaret. Franskmændene havde gjort en stor Mængde Fanger, hvoraf en Deel allerede var indskibet paa et til Frankerig bestemt Skib. Desuden skulle de africanske Bundsforvandte have sendt 500 dræbte Araberes Hoveder til den franske Leie. - D. 25de blev Armand Carrel begraven med megen Høitidelighed og med et følge af idet Mindste 10000 Mennesker.